ՄԱՍԻՍԻ ՔԱՂԱՔԱՊԵՏ ԴԱՎԻԹ ՀԱՄԲԱՐՁՈՒՄՅԱՆԻ ՇՆՈՐՀԱՎՈՐԱԿԱՆ ԽՈՍՔԸ ՓՐԿԱՐԱՐԻ ՕՐՎԱ ԱՌԹԻՎ

Արտակարգ իրավիճակների համակարգի հարգելի՛ աշխատակիցներ, վետերաններ,

Ջերմորեն շնորհավորում եմ Ձեզ Փրկարարի օրվա կապակցությամբ:

Ձեր մասնագիտական կարողությունների, պատրաստակամության, արտակարգ իրավիճակներում արագ կողմնորոշվելու, անձնվեր գործունեության շնորհիվ է, որ մեր բնակիչներն իրենց անվտանգ ու պաշտպանված են զգում։

Ցանկացած արտակարգ իրավիճակում հավատարիմ եք մնում Ձեր վեհ կոչմանն ու առաքելությանը:

Երկրում տարածում ստացած համավարակի առաջին իսկ օրերից ավելի մեծացավ փրկարարի վրա դրված պատասխանատվությունը, որը կատարում եք արժանապատվորեն:

Փառք ու պատիվ բոլոր նրանց, ովքեր ընտրել ու անցնում են այս վտանգավոր, նաև՝ պատասխանատու, ճանապարհով:

Կրկին շնորհավորելով տոնի առթիվ՝ մաղթում եմ Ձեզ անվտանգ ծառայություն, բարօրություն՝ Ձեր ընտանիքներին:

Աստված պահապան բոլորիս: